CBG ดีด 4% แนวโน้มปี 66 สดใส! ยอดขายฟื้น-ต้นทุนลด โบรกแนะ “ซื้อ” เป้า 108 บ.
CBG ดีด 4% โบรกแนะ “ซื้อ” ราคาเป้าหมาย 108 บาท คาดผลงานไตรมาส 4/65 ดีขึ้น รวมถึงแนวโน้มปี 66 สดใส! ยอดขายฟื้น ขณะที่ต้นทุนลดอลูมินัมและพลังงานลดลง
CBG ดีด 4% โบรกแนะ “ซื้อ” ราคาเป้าหมาย 108 บาท คาดผลงานไตรมาส 4/65 ดีขึ้น รวมถึงแนวโน้มปี 66 สดใส! ยอดขายฟื้น ขณะที่ต้นทุนลดอลูมินัมและพลังงานลดลง
6 ม.ค. 2566

ผู้สื่อข่าวรายงานว่า วันนี้ (6 ม.ค. 66) ราคาหุ้น บริษัท คาราบาวกรุ๊ป จำกัด (มหาชน)  หรือ CBG ณ เวลา 11: 11 น. อยู่ที่ระดับ 98.75 บาท บวก 4.00 บาท หรือ 4.22% สูงสุดที่ระดับ 99.25 บาท ต่ำสุดที่ระดับ 94.75 บาท ด้วยมูลค่าการซื้อขาย 578.33 ล้านบาท

บล.กรุงศรี ระบุในบทวิเคราะห์ คาดว่าผลประกอบการในไตรมาส 4 จะดีขึ้นทั้งเมื่อเทียบกับงวดเดียวกันของปีก่อน และจากไตรมาสก่อน หนุนโดยต้นทุนอลูมินัมและพลังงานลดลง
ขณะเดียวกันมองว่าแนวโน้มปี 66 สดใส เนื่องจาก 1) อุปสงค์ฟื้นตัวขึ้นตั้งแต่เริ่มมีการกลับมาเปิดประเทศ 2) ต้นทุนอลูมินัมลดลง และ 3) ต้นทุนขนส่ง (Logistics cost) ลดลงตามดัชนีค่าระวางเรื่อคอนเทนเนอร์อ่อนแอลงซึ่งจะช่วยหนุนปริมาณการส่งออก ในขณะเดียวกันคาดว่าต้นทุนอลูมินัมจะยังคงอยู่ในระดับต่ำที่ 2,500 ดอลลาร์/ตัน ในปี 66 จากระดับเฉลี่ยที่ 2,025 ดอลลาร์ ในปี 65 จากการชะลอตัวของเศรษฐกิจโลกในขณะเดียวกัน ความคาดหวังด้านบวกต่อการเปิดประเทศของจีนเริ่มจะแผ่วลง โดยนักลงทุนเริ่มเป็นกังวลว่าการระบาดระลอกใหม่ของโควิด-19 จะทำให้ความสามารถในการเปิดระบบเศรษฐกิจลดลง
ขณะที่ดัชนี Caixin China GeneralManufacturing PMI ในเดือนธ.ค. 65  ลดลงเหลือ 49.0 ซึ่งเป็นระดับต่ำที่สุดนับตั้งแต่เดือน ก.ย. ซึ่งเป็นสัญญาณล่าสุดว่าการเปิดประเทศของจีนยังต้องใช้เวลามากขึ้น ดังนั้นยังคงคำแนะนํา “ซื้อ” โดยประเมินราคาเป้าหมาย 108 บาท